Ο **Θεόδωρος Κοτσώνης** (Κόρινθος, 11 Μαρτίου 1945 - 6 Νοεμβρίου 2023) ήταν Έλληνας πολιτικός και ιατρός. Είχε αναλάβει θέσεις στην ελληνική κυβέρνηση, σε διεθνείς οργανισμούς, καθώς και σε εγχώριες ιατρικές οργανώσεις. Διετέλεσε υφυπουργός Υγείας και Πρόνοιας (1996-2000) και υφυπουργός Εθνικής Άμυνας (2003-2004).

Βιογραφία
---------

Ο Θεόδωρος Κοτσώνης ήταν το πρώτο από τα τρία παιδιά του Θρασύβουλου και της Γεωργίας Κοτσώνη. Αποφοίτησε από την Ιατρική Σχολή του Πανεπιστημίου Αθηνών και υπηρέτησε τη στρατιωτική του θητεία στην Ελληνική Πολεμική Αεροπορία.

Ήταν παντρεμένος με την Κωνσταντίνα Καλλιμάνη με την οποία απέκτησαν τρία παιδιά, την Ηλέκτρα, τον Θρασύβουλο και τη Μυρσίνη, και δύο εγγόνια.

Απεβίωσε στις 6 Νοεμβρίου 2023 σε ηλικία 78 ετών.

Καριέρα
-------

### Ιατρική καριέρα

Από το 1963 έως το 1967 ήταν μέλος του Διοικητικού Συμβουλίου του Συλλόγου Φοιτητών Ιατρικής Αθηνών και εκπρόσωπος στη Διοικούσα Επιτροπή Συλλόγου Πανεπιστημίου Αθηνών. Υπήρξε ιδρυτικό μέλος της Ένωσης Ιατρών Νοσηλευτηρίων Αθηνών Πειραιώς και μέλος του πρώτου Διοικητικού Συμβουλίου από το 1974 έως το 1976. Το 1976 εξελέγη Γενικός Γραμματέας του Ιατρικού Συλλόγου Αθηνών.

### Πολιτική σταδιοδρομία

Ήταν μέλος του ΠΑΣΟΚ από το 1974, εκλέχθηκε στο ελληνικό κοινοβούλιο από το 1989 έως το 2004 εκπροσωπώντας τον Νομό Κορινθίας. Το 1995 εξελέγη μέλος του προεδρείου της K.Ο. του ΠΑΣΟΚ. Διετέλεσε υφυπουργός Υγείας και Πρόνοιας από το 1996 έως το 2000 και υφυπουργός Εθνικής Άμυνας από το 2003 έως το 2004 και οι δύο θέσεις στην κυβέρνηση του Κώστα Σημίτη. Κατα τη διάρκεια της θητείας του ως υφυπουργός Υγείας και Πρόνοιας συνεισέφερε στην αντιμετώπιση της υγειονομικής κρίσης του AIDS.

Υπήρξε μέλος της Κοινοβουλευτικής Συνέλευσης του Συμβουλίου της Ευρώπης (1994-1996 και 2000-2002), όπου κατείχε τη θέση του Αντιπροέδρου (1994-1995). Επιπλέον, διετέλεσε αντιπρόεδρος της Ευρωπαϊκής Συνέλευσης Ασφάλειας και Άμυνας. Ήταν, επίσης, μέλος της Κοινοβουλευτικής Συνέλευσης του Οργανισμού για την Ασφάλεια και τη Συνεργασία στην Ευρώπη (ΟΑΣΕ) και εκπρόσωπος του Προέδρου του ΟΑΣΕ για τις χώρες της Ανατολικής Ασίας.

### Άλλες θέσεις

Από το 1982 έως το 1989 κατείχε την θέση του Προέδρου του Διοικητικού Συμβουλίου της Ανώνυμης Εταιρείας Διώρυγας Κορίνθου (Α.Ε.ΔΙ.Κ.). Η Διώρυγα της Κορίνθου γνώρισε σημαντική ανάπτυξη επί της Προεδρίας του, καθώς, μεταξύ άλλων έργων, κατασκευάστηκαν δύο βυθιζόμενες γέφυρες, η γέφυρα Ποσειδωνίας στον Κορινθιακό κόλπο (1985) και η γέφυρα Ισθμίων στον Σαρωνικό κόλπο (1987), οι οποίες θεωρούνται μεγάλο τεχνικό επίτευγμα της εποχής.

Το 1975, ο Θεόδωρος Κοτσώνης εξελέγη Γενικός Γραμματέας του Ιατρικού Συλλόγου Αθηνών. Επίσης διετέλεσε Πρόεδρος του Διοικητικού Συμβουλίου του Νοσοκομείου Ασκληπιείον Βούλας.

### Δημοσιεύσεις

Ο Θεόδωρος Κοτσώνης δημοσίευσε άρθρα σε εφημερίδες και περιοδικά όπως TA ΝΕΑ, το ΕΘΝΟΣ ΤΗΣ ΚΥΡΙΑΚΗΣ και ο ΟΙΚΟΝΟΜΙΚΟΣ ΤΑΧΥΔΡΟΜΟΣ.

Παραπομπές
----------

1. 1 2 3 4 5 6 7 8 9 10 11 12 13 14 15  «Θεόδωρος Κοτσώνης». *Δημοκρατική Συμμαχία*. 2013. Αρχειοθετήθηκε από το πρωτότυπο στις 6 Ιουνίου 2013. Ανακτήθηκε στις 29 Απριλίου 2023.
2. 1 2 3 4  Κούκουνας, Δημοσθένης. *Who's Who Επίτομο Βιογραφικό Λεφικό 2005-6*. Αθήνα: Εκδόσεις Μέτρον. σελ. 456-457.
3. ↑  «Πέθανε ο πρώην υφυπουργός του ΠΑΣΟΚ, Θεόδωρος Κοτσώνης». *www.naftemporiki.gr*. 6 Νοεμβρίου 2023. Ανακτήθηκε στις 6 Νοεμβρίου 2023.
4. 1 2 3 4  Κεχαγιά, Βούλα (5 Ιουλίου 2003). «H ακτινογραφία του ανασχηματισμού». *ΤΑ ΝΕΑ*. .
5. ↑  «Κοτσώνης Θεόδωρος». *vouliwatch - Δυναμώνουμε τη Δημοκρατία*. Ανακτήθηκε στις 29 Απριλίου 2023.
6. ↑  «Κέντρο βοήθειας για ανύπαντρες μητέρες, πρόσφυγες και ανέργους». *ΤΑ ΝΕΑ*. 15 Ιανουαρίου 1999. .
7. ↑  Χρήστος, Μανωλάς (7 Αυγούστου 2003). «20 ΕPΩTHΣEIΣ ΘEOΔΩPOΣ KOTΣΩNHΣ». *ΤΑ ΝΕΑ*. .
8. ↑  Παπαχρήστος, Γιώργος (5 Ιουλίου 2003). «H ρήξη... προσπέρασε την κυβέρνηση». *TA NEA*. .
9. ↑  «Επεισόδιο κατά υφυπουργού για σταθμό του AIDS». *ΤΑ ΝΕΑ*. 9 Οκτωβρίου 1998. .
10. ↑  Τσουλέα, Ρούλα (2 Δεκεμβρίου 1998). «Να αλλάξουμε τρόπο σκέψης, αντίληψη και στάση ζωής». *TA NEA*. .
11. ↑  Τσουλέα, Ρούλα (7 Αυγούστου 1999). «Ρισκάρουν οι Έλληνες στο σεξ». *TA NEA*. .
12. ↑  «Members Mr Théodoros KOTSONIS». *Parliamentary Assembly*.
13. ↑  «Posidonia Submersible Bridge | Bridges». *www.allovergreece.com*. Ανακτήθηκε στις 29 Απριλίου 2023.
14. ↑  «Isthmia Submersible Bridge | Bridges». *www.allovergreece.com*. Ανακτήθηκε στις 29 Απριλίου 2023.
15. ↑  Κοτσώνης, Θεόδωρος (17 Μαρτίου 2000). «Ενισχυμένο κράτος πρόνοιας». *TA NEA*. .
16. ↑  Κοτσώνης, Θεόδωρος (24 Μαρτίου 1996). «Αφού υπάρχει ο Ανδρέας δε χρειάζεται αντιπρόεδρος». *ΕΝΘΟΣ ΤΗΣ ΚΥΡΙΑΚΗΣ*: σελ. 14.